als_Latn dik_Latn sag_Latn
Lidhja mes një nëne dhe fëmijëve të saj mendohet të jetë e pathyeshme, por fëmijët e Pauline Bubb nga Southempton, e kanë kthyer atë në një të burgosur në shtëpinë e saj. Nëna beqare, 47 vjeç, dhunohej 30 herë në ditë nga vajza e saj 9-vjeçare, Sapphire. Për t’i shpëtuar dhunës, ajo mbyllej në dhomën e gjumit me çelës.
Djali i saj 11-vjeçar, Spencer, i cili eshpesh i bashkohet dhunës, ka qenë i pari që ka nisur dhunimin e së ëmës kur në moshën 4-vjeçare, i ka ngulur asaj një palë gërshërë në bark. E vetmja që nuk ka ngritur dorë ndaj 47-vjeçares është Jorja, motra binjake e Sapphire e cila zakonisht largohet nga dhoma kur fillon dhuna.
Duke u ndier e pafuqishme për ta përballuar këtë situatë, Pauline iu drejtua një programi që titullohej “Fëmija im i dhunshëm”. Aty ajo ka rrëfyer frikën e saj dhe se i druhej momentit kur fëmijët ktheheshin nga shkolla. “Këmbët e mia ishin vazhdimisht të nxira prandaj më duhej t’i mbuloja,” tregon ajo. Madje në një rast, dhuna degjeneroi në pikën ku vajza e saj e ka kafshuar në fytyrë. Ajo u mundua ta justifikojë këtë sjellje me faktin se ajo nuk u kishte vënë kurrë kufij dhe rregulla dhe se kishte patur turp që të kërkonte ndihmë. Në një incident tjetër, djali i saj ka tentuar ta mbysë nga prapa ndërkohë që ajo ishte ulur në një karrige.
Megjithatë , ajo ka treguar se me ndihmën e ekspertëve të programit, ajo ka vënë re një përmirësim të sjelljes së tyre dhe paksim të krizave që sillnin dhunën.
Burimi: Daily Mail
als_Latn als_Latn als_Latn als_Latn als_Latn